Odbor za dodjelu Javnih priznanja Zajednice tehničke kulture Osječko-baranjske županije

Klasa: 035-01/19-01/1

Ubroj: 2158/58-01-19-284

Osijek: 1. listopada 2020. godine

**JAVNI POZIV ZA PODNOŠENJE POTICAJA ZA DODJELU JAVNIH PRIZNANJA ZAJEDNICE TEHNIČKE KULUTRE OSJEČKO-BARNJSKE ŽUPANIJE**

Poticaj za dodjelu javnih priznanja ZTK OBŽ podnosi se Odboru za dodjelu Javnih priznanja ZTK OBŽ u pisanom obliku na adresu ZTK OBŽ , Trg Jurja Križanića 1, 31000 Osijek i u elektronskom obliku na e-mail: [info@tehnika-osijek.hr](mailto:info@tehnika-osijek.hr) .

Poticaji se mogu podnositi za javna priznanja:

* **Povelja** **Zajednice tehničke kulture Osječko-baranjske županije** dodjeljuje istaknutim pojedincima koji su svojim stručnim i društvenim djelovanjem u dužem vremenskom razdoblju dali izuzetan doprinos razvitku tehničke kulture, djelatnosti udruga tehničke kulture odnosno unapređenju djelovanja Zajednice i time značajno pridonijeli promicanju njenog položaja i ugleda.

Povelja se pojedincu može dodijeliti samo jednom. U jednoj godini može se dodijeliti najviše 3 (tri) Povelje.

* **Plaketa Zajednice tehničke kulture Osječko-baranjske županije** dodjeljuje se pojedincima, pravnim osobama (udrugama) i drugim organizacijskim oblicima za izuzetne rezultate u području tehničke kulture ostvarene u godini za koju se dodjeljuje. Pojedinac ili pravna osoba ( udruga) tijekom više godina, a ovisno o uspjesima mogu biti višestruki dobitnici godišnjih nagrada.

U jednoj godini može se dodijeliti najviše 10 (deset) Plaketa.

* **Diploma Zajednice tehničke kulture Osječko-baranjske županije** dodjeljuju se pojedincima, pravnim osobama (udrugama) i drugim organizacijskim oblicima za osvojena mjesta prigodom natjecanja u organizaciji ili suorganizaciji Zajednice.

Diploma se može dodijeliti više puta. U jednoj godini može se dodijeliti neograničen broj Diploma.

* **Zahvalnica Zajednice tehničke kulture Osječko-baranjske županije** dodjeljuje se građanima, udrugama, zajednicama, savezima, ustanovama, trgovačkim društvima i ostalim pravnim osobama koji se svojim radom ili donacijom pridonijeli razvitku aktivnosti ili materijalnom statusu Zajednice.

Poticaj mora sadržavati:

1. Vrstu odnosno naziv javnog priznanja za koje se kandidat predlaže
2. Podatke o podnositelju poticaja
3. Podatke o kandidatu za javno priznanje
4. Sažeto obrazloženje
5. Poticaj za fizičku osobu:
   * Životopis kandidata
   * Odluku Upravnog/Izvršnog odbora Udruge
   * Preslik priznanja Gradske Zajednice tehničke kulture za kandidata i Udruge
   * Detaljno obrazloženje za kandidata (posebno istaknuti rezultati za 2019. godinu)
   * Preslik dodjeljenih: Diploma, priznanja, povelja, plaketa, rezultati s natjecanja i objavljeni radovi
6. Poticaj za pravnu osobu treba sadržavati:
   * Podatke o pravnoj osobi
   * Podatke o njenom djelovanju
   * Detaljno obrazloženje uspjeha zbog kojih se predlaže za dodjelu javnog priznanja
   * Odgovarajuća dokumentacija (objavljeni rad, analize, prikazi, kritike stručnog i drugog tiska, natjecateljski rezultati)

Na zahtjev Odbora, podnositelj je dužan naknadno dostaviti dopunske podatke i dokumentaciju.

Rok za podnošenje poticaja je **zaključno sa 30. studenim 2020. godine.**

**Tajnik ZTK OBŽ:**

**Ivo Grgić,prof.**